Καλησπέρα,
 


 Γνωρίζει κάποιος το προεδρικό διάταγμα με το οποίο ο καταλογισμός εισφορών μειώνεται στην 5ετία και λόγω μη εγγραφής ποτέ στον ΟΑΕΕ και όχι 20ετία που είναι ο γενικός κανόνας;
 


 Ευχαριστώ εκ των προτέρων
 

Π.Δ. ΟΑΕΕ για παραγραφή εισφορών
Εχω την εντύπωση ότι ψάχνεις την υπ. αριθ. 8/2014 γνωμοδότηση του Ν.Σ.Κ  (ΥΠΑΡΧΕΙ ΣΤΟ ΑΡΧΕΙΟ ΤΟΥ  ΦΟΡΟΥΜ ).
 

Καλημέρα.Σε ευχαριστώ πολύ καταρχάς.Σου έχει τύχει να το χρησιμοποήσεις;
 


 Συζητούσα πρόσφατα μία σχετική υπόθεση και όλως τυχαίως αναφέρθηκε και στο σεμινάριο του ασφαλιστικού αλλά είπαν για προεδρικό διάταγμα όχι γνωμοδότηση.
 

Κοίταξε  το ΠΔ , είναι το 258/2005 , το οποίο κάνει λόγο για τα είκοσι χρόνια. Η υπόψιν γνωμοδότηση ξεκαθαρίζει  ένα σημαντικό ζήτημα . Δέχεται την εικοσαετή παραγραφή στα βεβαιωμένα πλην όμως επισημαίνει  ότι ο ασφαλιστικός φορέας έχει   προθεσμία  5 χρόνια προκειμένου να βεβαιώσει οφειλές . Αν δε τις βεβαιώσει μέσα σε 5 χρόνια δε μπορεί να τις εισπράξει μετά το πέρας του 5ου έτους από  το οποίο έπρεπε να βεβαιώσει την οφειλή . Αν τη βεβαιώσει έχει 20 χρόνια προκειμένου να επιδιώξει την είσπραξή της. Δε γνωρίζω πάντως αν η υπόψιν γνωμοδότηση έχει γίνει δεκτή από τον υπουργό και επομένως αν έχει ισχύ και μπορείς να κάνεις χρήση της . Σε διαφορετική περίπτωση απομένει ο δρόμος των διοικητικών δικαστηρίων (με βάση πάντα το σκεπτικό της γνωμοδότησης ). 
 

Σε ευχαριστώ πολύ και πάλι για την άμεση απάντηση σου.Θα ενημερώσω αν και εφόσον ολοκληρωθέι η διαδικασία με αυτή τη γνωμοδότηση.Καλη δύναμη.
 